Provanso universitetas

Provanso universitetas () – vienas seniausių Prancūzijos ir Europos universitetų, nuo 2004 m. Ekso-Marselio akademijos narys.

 Istorija 
Marselio universitetas įkurtas 1409 m. Provanso Ekse. Steigėjas – Provanso grafas Liudvikas II Anžu. 1791 m. universitetas suskirstytas į du autonominius universitetus Provanso Ekse ir Marselyje. Pagal 1968 m. Prancūzijos aukštojo mokslo įstatymą nuo 1969 m. universitetas suskirstytas į 3 universitetus: 
 Ekso-Marselio I, nuo 2000 m. Provanso universitetas (Université de Provence)
 Ekso-Marselio II, nuo 1994 m. Viduržemio jūros universitetas (Université de la Méditerranée)
 Ekso-Marselio III – Teisės, ekonomikos ir mokslų universitetas, nuo 2000 m. Polio Sezano universitetas (Université Paul-Cézanne). 

Nuo 2009 m. lapkričio mėn. visi trys universitetai susijungia į Ekso-Marselio akademiją, vadovaujamą vieno rektoriaus 

 Struktūra 
 Anglų ir germanų bei taikomosios kalbotyros fakultetas
 Senųjų civilizacijų kultūros ir mokslo bei humanitarinių mokslų fakultetas
 Psichologijos ir edukologijos fakultetas
 Romanų fakultetas
 Lotynų Amerikos fakultetas
 Rytų ir slavų kalbų fakultetas
 Filologijos fakultetas
 Menų, komunikacijos ir kalbotyros fakultetas
 Geografijos ir miestų geografijos bei planavimo fakultetas
 Medžiagotyros fakultetas
 Matematikos ir informatikos fakultetas
 Gyvosios gamtos mokslų fakultetas
 Žemės mokslų ir aplinkos apsaugos fakultetas
 Marselio politechnikos universitetinė mokykla
 Provanso technologijos universitetinis institutas
 Ekso-Marselio dėstytojų rengimo universitetinis institutas
 Muzikantų rengimo centras
 Humanitarinių ir socialinių mokslų namai
 Astronominė observatorija. 

Universitetas leidžia 34 mokslinius žurnalus. 

 Šaltiniai 

 Nuorodos 
Ekso-Marselio akademija 

Kategorija:Prancūzijos universitetai
Kategorija:Marselis